section_heading: Povijest sastava
paragraph_text: Sastav je nastavio djelovati i nakon odlaska braće Winwood, ali više nikad nije doživio uspjehe iz ranijih godina. Snimili su osrednje primljene singl ploče; Time Seller/ Don't Want You No More (1967.), Mr. Second-Class (1967.) a ploča After Tea iz 1968. bio im je posljednji komercijalni uspjeh. Spencer Davis nastavio je glazbenu karijeru, dijelom koristivši ime Spencer Davis, te tako koncertrirao s raznim glazbenicima širom svijeta, svirajući stare uspješnice. Ali i snimajući jazz orijentiranu glazbu do 1980-ih s vrlo slabim prijamom kod publike. Karijera Steve Winwooda išla je pak svojim tijekom, od razdoblja u sastavu Traffic pa onog u Blind Faith, Go do vlastite solističke karijere.